રાજકોટમાં વ્યાજખોરના ત્રાસથી બુધવારે યુવકે કમિશ્નર કચેરી ખાતે આપઘાતનો પ્રયાસ કર્યો હતો. તેમાં યુવકનું મોત નીપજતા આરોપી એવા શરાફી મંડળીના સંચાલક પિતા-પુત્રની જોડી દિનેશ ઉર્ફે મામૂ અને એના પુત્ર ચિરાગની ધરપકડ પોલીસે કરી છે. સમગ્ર ઘટના એ હતી કે રાજકોટના મિલપરા મેઈન રોડ ઉપર ગરબી ચોકમાં રહેતા અને રીક્ષા ચલાવતા હેમચંદ ઉર્ફે હરેશ જગદીશભાઈ ખેમાણી નામના 22 વર્ષીય સિંધી યુવાને બપોરે અઢી વાગ્યાના સુમારે પોલીસ કમિશ્નર કચેરીમાં વ્યાજખોરોના ત્રાસથી ઝેરી દવા ગટગટાવી આપઘાતનો પ્રયાસ કરતા ફરજ પરના પોલીસ જવાનોએ સિંધી યુવાનને સારવાર અર્થે સિવિલ હોસ્પિટલે ખસેડ્યો હતો. પરંતુ ટૂંકી સારવાર દરમિયાન મોત નિપજતા પરિવારજનો હોસ્પિટલે દોડી આવ્યા હતા. આ ઘટના અંગે જાણ થતા રાજકોટના પોલીસ સ્ટેશનના પીઆઇ કાતરીયા , પીએસઆઇ રાણા , સંજયભાઈ દવે સહિતનો કાફલો દોડી ગયો હતો.